gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4540, del 09-07-2003 (2003/7929)

Informació pública del programa d'actuació integrada del sector ampliació Desamparados Oeste, unitat d'execució única del Pla General Municipal d'Ordenació Urbana.
-------------------------------------------------------------------------------------------------------------------------------------------------------------------

### Dades del document

Número de DOGV
:   4540

Data del DOGV
:   09-07-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/7929


Organisme emissor
:   Ajuntament d'Orihuela

Tipus de document
:   Anunci

Informació pública del programa d'actuació integrada del sector ampliació Desamparados Oeste, unitat d'execució única del Pla General Municipal d'Ordenació Urbana. [2003/Q7929]
  
La mercantil Promociones Eurohouse 2010, SL, ha presentat a l'ajuntament una alternativa tècnica de programa d'actuació integrada sector ampliació Desamparados Oeste, unitat d'execució única del Pla General Municipal d'Ordenació Urbana. L'alternativa tècnica formulada comprén pla parcial, projecte d'urbanització, annex d'homologació sectorial modificativa, estudi d'impacte ambiental i estudi d'inundabilitat.
  
De conformitat amb el que es disposa en l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública la proposta de programa presentada, pel termini de 20 dies hàbils, comptadors a partir del sendemà de la publicació del present anunci.
  
Durant la informació pública, la documentació tècnica presentada romandrà exposada al Departament d'Urbanisme de l'ajuntament i s'admetran al·legacions i propostes tècniques alternatives a la presentada. Durant els cinc dies següents al de finalització del termini d'informació pública i tret que s'acorde la pròrroga de 20 dies addicionals, en els casos legalment establits, s'hi podran presentar les propostes juridicoeconòmiques.
  
Així mateix, es fa saber que el present anunci es publica igualment als efectes establits en l'article 59.4 de la Llei de Règim Jurídic de les Administracions Públiques i del Procediment Administratiu Comú, per a les persones interessades que siguen desconegudes o amb domicili ignorat. Es consideren interessades les persones següents:
  
Titular Domicili
  
Francisco Lidón Meseguer C/ Mayor, núm. 20. San Bartolomé. Orihuela (Alacant)
  
José Antonio Rabasco Rabasco C/ Río Segura, núm. 2. Desamparados.
  
 Orihuela
  
Manuel Espinosa Rabasco Desamparados, núm. 26
  
Manuel Rabasco Córdoba Ctra. Beniel, núm. 28
  
Leocadio Pérez Oltra C/ San Pascual, núm. 18. Orihuela (Alacant)
  
Francisco Muñoz Aracil C/ Las Norias, núm. 4. Desamparados.
  
 Orihuela
  
 Carretera A-380 -
  
Zona urbana -
  
Manuel Rabasco Jiménez Trav. Río Segura, núm. 4. Desamparados
Diari Oficial de la Generalitat Valenciana


Sumari del DOGV 4602, del 06-10-2003 (2003/10737)

DECRET 193/2003, de 3 d'octubre, del Consell de la Generalitat, pel qual es concedix la Distinció de la Generalitat Valenciana al Mèrit Cultural a l'excel·lentíssima senyora María Fernanda Gómez Conejos D'Ocón María Fernanda D'Ocón.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4602

Data del DOGV
:   06-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10783


Data del document
:   03-10-2003

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * distinció honorífica
    * política cultural

DECRET 193/2003, de 3 d'octubre, del Consell de la Generalitat, pel qual concedix la Distinció de la Generalitat Valenciana al Mèrit Cultural a l'excel·lentíssima senyora María Fernanda Gómez Conejos D'Ocón María Fernanda D'Ocón. [2003/M10685]
  
El Consell de la Generalitat, mitjançant el Decret 35/1986, de 10 de març, modificat pels decrets 25/1994, de 8 de febrer, 255/1997, de 8 d'octubre, i 190/2003, de 3 d'octubre, va crear la Distinció de la Generalitat Valenciana al Mèrit Cultural per a distingir les persones físiques, entitats i col·lectius que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.
  
L'excel·lentíssima senyora María Fernanda Gómez Conejos D'Ocón María Fernanda D'Ocón va nàixer a la ciutat de València i és una de les actrius teatrals més rellevants de l'escena espanyola contemporània, havent arribat a ser primera actriu del Teatro Nacional María Guerrero.
  
La seua àmplia trajectòria artística ha sigut reconeguda amb molts guardons entre els que destaquen tres premis nacionals de la Crítica, el Premi Nacional de Teatre de 1972 i la Medalla d'Or de Belles Arts l'any 2001.
  
Per això, a proposta del conseller de Cultura, Educació i Esport, i amb la deliberació prèvia del Consell de la Generalitat, en la reunió del dia 3 d'octubre de 2003,
  
DECRETE
  
Article únic
  
Concedir la Distinció de la Generalitat Valenciana al Mèrit Cultural a l'excel·lentíssima senyora María Fernanda Gómez Conejos D'Ocón María Fernanda D'Ocón.
  
València, 3 d'octubre de 2003
  
El president de la Generalitat Valenciana,
  
FRANCISCO CAMPS ORTIZ
  
El conseller de Cultura, Educació i Esport,
  
ESTEBAN GONZÁLEZ PONS
Diari Oficial de la Generalitat Valenciana


Sumari del DOGV 4530, del 25-06-2003 (2003/7340)

Notificació de l'acord de revocació parcial de l'expedient de l'ajuda de manteniment salarial del Centre Especial d'Ocupació Papa Spress, SL, con número de expediente ECMSAL/2002/26.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4530

Data del DOGV
:   25-06-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/7340


Organisme emissor
:   Servei Valencià d'Ocupació i Formació

Tipus de document
:   Anunci

Notificació de l'acord de revocació parcial de l'expedient de l'ajuda de manteniment salarial del Centre Especial d'Ocupació Papa Spress, SL, con número de expediente ECMSAL/2002/26. [2003/7340]
  
Per no haver pogut practicar la notificació de forma personal i directa a l'interessat de l'acte administratiu que a continuació s'indica, s'en publica un extracte en el Diari Oficial de la Generalitat Valenciana, d'acord amb el que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Expedients: ECMSAL/2002/26
  
Titular: CEO Papa Spress, SL
  
Últim domicili conegut: Isabel la Católica, 15 B 46485 Sedaví.
  
L'expedient ECMSAL/2002/26, es refereix a l'acord de revocació parcial de la subvenció concedida de l'ajuda de manteniment salarial, per haver-ne cessat la activitat el 30 de juny del 2002 i la posterior desqualificació del centre especial d'ocupació per Resolució del director general del SERVEF de data 17 d'octubre del 2002 presentada la documentació justificativa de l'ajuda concedida.
  
La Resolució a la qual es refereix este expedient, esgota la via administrativa, tot i que es pot interposar recurs de reposició potestatiu en el termini d'un mes a partir del dia següent a la recepció de la present Notificació, o bé en el termini de dos mesos recurs contenciós administratiu davant de la Sala Contenciosa Administrativa del Tribunal superior de Justícia de la Comunitat Valenciana, dacord amb el que estableix l'article 46 de la Llei 29/1998, de 13 de juny, reguladora de la Jurisdicció Contenciosa Administrativa, sense perjuí que es puga interposar qualsevol altre recurs que es considere pertinent.
  
Perquè l'interessat puga tenir coneixement integre de l'acte i en quede constància, podrà comparéixer en el termini de 10 dies des de la publicació del present Anunci en el DOGV, a la seu del SERVEF, Àrea de Foment d'Ocupació, situada a l'Av. Navarro Reverter 2, 5ª planta, de 09.00 a 14.00 hores.
  
València, 9 de juny del 2003.- El cap de l'Àrea de Foment d'Ocupació: Carlos Sanchis Fernandez de Córdova.
Diari Oficial de la Generalitat Valenciana


Sumari del DOGV 4507, del 26-05-2003 (2003/5593)

Notificació de l'acord d'iniciació de l'expedient SA-57/02, d'anul·lació de l'autorització sanitària per cessament de l'activitat.
----------------------------------------------------------------------------------------------------------------------------------

### Dades del document

Número de DOGV
:   4507

Data del DOGV
:   26-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5593


Organisme emissor
:   Conselleria de Sanitat

Tipus de document
:   Anunci

Notificació de l'acord d'iniciació de l'expedient SA-57/02, d'anul·lació de l'autorització sanitària per cessament de l'activitat. [2003/5593]
  
Per tal que tinga els efectes previstos i d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica l'acord següent:
  
«Vista l'acta d'inspecció número 884, de data 12.12.2001, formalitzada a l'establiment de carnisseria propietat de Semar Alimentación, SL, situat al carrer del 9 d'octubre, 95, de la localitat de Sagunt, en què consta que ha cessat l'activitat.
  
Atés el que disposa l'article 6 de l'Orde de 6 de juny de 1997, de la Conselleria de Sanitat, sobre l'autorització sanitària d'establiments alimentaris menors, acorde iniciar l'expedient número SA-57/02, d'anul·lació de l'autorització sanitària de l'establiment adés esmentat amb número EM-10.4729/V.
  
Segons que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se li concedix un termini de deu dies, comptador des de l'endemà de la recepció d'este acord, per a formular les al·legacions i presentar els documents que convinguen al seu dret.
  
L'òrgan competent per a resoldre este expedient és el director territorial de Sanitat de València, segons la competència atribuïda per l'article 4 de l'Orde de la Conselleria de Sanitat de 6 de juny de 1997.
  
D'acord amb el que disposa l'article 42.4 de la Llei 30/1992, de 26 de novembre, segons la redacció donada per la Llei 4/1999, se li informa que:
  
- El termini màxim per a resoldre i notificar el present procediment és de tres mesos comptadors des de la data del present acord, segons que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
- La falta de resolució expressa dins del termini legal per a dictar-ne una produirà la caducitat del procediment i l'arxivament de les actuacions, segons que disposa l'article 44 de la mateixa llei, sense perjudici de la possibilitat d'iniciar un altre procediment.
  
- Per a obtindre informació sobre l'estat de la tramitació del seu procediment, pot adreçar-se a este centre, situat a València, al carrer de Sant Vicent, 83, telèfon 503631276, o a la direcció territorial situada a la mateixa adreça.»
Diari Oficial de la Generalitat Valenciana


Sumari del DOGV 4423, del 22-01-2003 (2003/581)

RESOLUCIÓ de 16 de gener de 2003, de la Conselleria de Sanitat, per la qual s'aprova la relació definitiva d'admesos i exclosos a la realització de les proves del procés extraordinari de consolidació d'ocupació per a la selecció i provisió de places de tècnic especialista en anatomia patològica en les institucions sanitàries dependents de la Conselleria de Sanitat convocat per l'Orde de 15 de març de 2002, publicada en el Diari Oficial de la Generalitat Valenciana núm. 4.224, de 09.04.2002.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4423

Data del DOGV
:   22-01-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/581


Organisme emissor
:   Conselleria de Sanitat

Tipus de document
:   Resolució

RESOLUCIÓ de 16 de gener de 2003, de la Conselleria de Sanitat, per la qual s'aprova la relació definitiva d'admesos i exclosos a la realització de les proves del procés extraordinari de consolidació d'ocupació per a la selecció i provisió de places de tècnic especialista en anatomia patològica en les institucions sanitàries dependents de la Conselleria de Sanitat convocat per l'Orde de 15 de març de 2002, publicada en el Diari Oficial de la Generalitat Valenciana núm. 4.224, de 09.04.2002. [2003/X581]
  
Segons que establix la base cinquena de la convocatòria, s'aprova la relació definitiva d'admesos i exclosos a la realització de les proves del procés extraordinari de consolidació d'ocupació per a la selecció i provisió de places de tècnic especialista en anatomia patològica en les institucions sanitàries dependents de la Conselleria de Sanitat convocat per l'Orde de 15 de març de 2002, publicada en el Diari Oficial de la Generalitat Valenciana núm. 4.224, de 09.04.2002.
  
València, 16 de gener de 2003.- El conseller, per delegació, el director general per als Recursos Humans (Orde de 18 de febrer del 2000, DOGV d'01.03.2000): José Cano Pascual.
Diari Oficial de la Generalitat Valenciana


Sumari del DOGV 4655, del 22-12-2003 (2003/13818)

RESOLUCIÓ de 26 de novembre de 2003, de la Universitat d'Alacant, per la que es publica la relació definitiva d'aspirants aprovats en les proves selectives per a l'ingrés en l'escala oficial especialista, per a ocupar un lloc d'administració especial al Secretariat d'Esports (C03), pel sistema general d'accés lliure (Resolució de 26 de febrer de 2003, DOGV núm. 4.463, de 20 de març de 2003).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4655

Data del DOGV
:   22-12-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/13671


Organisme emissor
:   Universitat d'Alacant

Tipus de document
:   Resolució

RESOLUCIÓ de 26 de novembre de 2003, de la Universitat d'Alacant, per la que es publica la relació definitiva d'aspirants aprovats en les proves selectives per a l'ingrés en l'escala oficial especialista, per a ocupar un lloc d'administració especial al Secretariat d'Esports (C03), pel sistema general d'accés lliure (Resolució de 26 de febrer de 2003, DOGV núm. 4.463, de 20 de març de 2003). [2003/X13373]
  
Finalitzat el procés selectiu convocat per Resolució de 26 de febrer de 2003 (DOGV de 20.03.2002), per a cobrir 1 plaça vacant en la plantilla de personal funcionari, escala oficial especialista, per a ocupar lloc d'Administració Especial al Secretariat d'Esports, d'acord a allò que s'ha disposat en les bases 1.7 i 7 de la convocatòria, es resol publicar la relació definitiva d'aspirants aprovats, que s'acompanya en annex a la present
  
D'acord a allò que s'ha disposat en la citada base 7, el tribunal proposa el nomenament de funcionaris de carrera a favor dels aspirants inclosos en el citat annex.
  
D'acord a allò que s'ha disposat en la base 8.1 de la convocatòria, el personal relacionat disposa de 20 dies hàbils des de l'endemà de la publicació d'aquesta resolució per a presentar al Registre General de la Universitat la documentació exposada en la dita base.
  
Alacant, 26 de novembre de 2003.- El secretari: Rafael García Juan.
  
ANNEX
  
Relació definitiva d'aprovats
  
Escala oficial especialista
  
COGNOMS I NOM: VILLAR NOTARIO, JESÚS JAVIER
Diari Oficial de la Generalitat Valenciana


Sumari del DOGV 4439, del 13-02-2003 (2003/1665)

Informació pública de l'extracte de la Resolució rectoral número 60/2003, de 29 de gener de 2003, per la qual se cita la Universitat Miguel Hernández d'Elx a comparéixer en el recurs contenciós administratiu número 303/2002, interposat per Ildefonso Hernández Aguado.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4439

Data del DOGV
:   13-02-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/1665


Organisme emissor
:   Universitat Miguel Hernández d'Elx

Tipus de document
:   Anunci

Informació pública de l'extracte de la Resolució rectoral número 60/2003, de 29 de gener de 2003, per la qual se cita la Universitat Miguel Hernández d'Elx a comparéixer en el recurs contenciós administratiu número 303/2002, interposat per Ildefonso Hernández Aguado. [2003/F1665]
  
Vista la citació a comparéixer formulada pel Jutjat Contenciós Administratiu número 3 d'Alacant, en el recurs contenciós administratiu procediment número 303/2002, interposat per Ildefonso Hernández Aguado, contra l'acord de la Comissió Gestora de 24 de setembre de 2002, pel qual se desestima en la totalitat el recurs d'alçada interposat pel catedràtic d'esta universitat Ildefonso Fernández Aguado contra la Resolució de 14 de maig de 2002, del president de la Comissió Avaluadora de l'Activitat del Professorat d'esta universitat, per la qual se li comunica l'acord de 26 d'abril de 2002 de la comissió esmentada, desestimatori de la seua sol·licitud d'avaluació d'un segon tram del complement específic per mèrits docents, i en conseqüència, de conformitat amb l'article 2.6 de la normativa per a l'avaluació del complement específic per mèrits docents, no concedir-li el tram sol·licitat, atés que este abasta períodes ja avaluats amb anterioritat.
  
Vistos els articles 48 i 49 de la Llei Reguladora de la Jurisdicció Contenciosa Administrativa, de 13 de juliol de 1998, resolc:
  
Tindre per citada esta administració a comparéixer en el recurs 303/2002.
  
Notificar els possibles interessats, si n'hi ha, mitjançant la inserció en el Diari Oficial de la Generalitat Valenciana, de l'extracte de la present resolució, comunicar-los la iniciació del recurs contenciós administratiu, i citar-los perquè puguen personar-se, en el termini de nou dies des de la seua publicació, en les actuacions de recurs contenciós administratiu número 303/2002, com a demandats, si els convé segons dret en la forma establida en l'article 78 de la Llei Reguladora de la Jurisdicció Contenciosa Administrativa. D'esta citació es deixarà constància en l'expedient.
Diari Oficial de la Generalitat Valenciana


Sumari del DOGV 4444, del 20-02-2003 (2003/1783)

RESOLUCIÓ de 14 de febrer de 2003, de la Universitat d'Alacant, per la qual nomena professora titular d'escola universitària DF02528, en l'àrea de coneixement d'Expressió Gràfica en l'Enginyeria, María del Carmen Díaz Ivorra.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4444

Data del DOGV
:   20-02-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/1783


Organisme emissor
:   Universitat d'Alacant

Tipus de document
:   Resolució

RESOLUCIÓ de 14 de febrer de 2003, de la Universitat d'Alacant, per la qual nomena professora titular d'escola universitària DF02528, en l'àrea de coneixement d'Expressió Gràfica en l'Enginyeria, María del Carmen Díaz Ivorra. [2003/A1783]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la comissió docent jutjadora del concurs convocat per Resolució d'esta Universitat d'Alacant de 22 de novembre de 2001 (BOE de 8 de desembre de 2001), es resol:
  
Nomenar professora titular d'escola universitària DF02528, en l'àrea de coneixement d'Expressió Gràfica en l'Enginyeria, Departament d'Expressió Gràfica i Cartografia, María del Carmen Díaz Ivorra.
  
Alacant, 14 de Febrer de 2003.- El rector (p. d. Resol. rectoral 15.06.2001): Miguel Louis Cereceda.
Diari Oficial de la Generalitat Valenciana


Sumari del DOGV 4472, del 02-04-2003 (2003/3372)

Informació pública de la pèrdua de fiança a favor de Seintex Servicios de Informática, SA, nº 4699M001423CO.
------------------------------------------------------------------------------------------------------------

### Dades del document

Número de DOGV
:   4472

Data del DOGV
:   02-04-2003

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2003/3372


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de la pèrdua de fiança a favor de Seintex Servicios de Informática, SA, nº 4699M001423CO. [2003/X3372]
  
A causa de la pèrdua de l'original de la carta de pagament de la fiança núm. 4848W127373UL per import de dos-cents set euros amb setanta-un cèntims (207,71 euros), a nom de Seintex Servicios de Informática, SA, amb CIF I74592078, a favor de la Conselleria de Benestar Social.
  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances, resolc:
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria de la Direcció Territorial d'Economia i Hisenda a València. La fiança es tornarà al seu titular si, una vegada transcorreguts dos mesos des de la publicació de la pèrdua en el DOGV, no s'hi produïx cap reclamació.
Diari Oficial de la Generalitat Valenciana


Sumari del DOGV 4622, del 04-11-2003 (2003/11471)

Informació pública de l'acord de reducció de capital mínim estatutari.
----------------------------------------------------------------------

### Dades del document

Número de DOGV
:   4622

Data del DOGV
:   04-11-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/11431


Organisme emissor
:   Senda, COOP V.

Tipus de document
:   Anunci

Informació pública de l'acord de reducció de capital mínim estatutari. [2003/M11377]
  
En compliment de l'article 74 de la Llei 8/2003, de Cooperatives de la Comunitat Valenciana, l'Assemblea General de Senda, Cooperativa Valenciana, amb CIF F-96220603, i inscrita al Registre de Cooperatives amb el número CV 1086, fa públic l'acord de reducció de capital mínim estatutari de 18.030,36 euros a 10.818,21 euros.